
Text rozhodnutia
Súd: Krajský súd Banská Bystrica Spisová značka: 23S/34/2013 Identifikačné číslo súdneho spisu: 6013200232 Dátum vydania rozhodnutia: 04. 02. 2014 Meno a priezvisko sudcu, VSÚ: JUDr. Milan Segeč ECLI: ECLI:SK:KSBB:2014:6013200232.4 Uznesenie Krajský súd v Banskej Bystrici v senáte zloženom z predsedu senátu JUDr. Milana Segeča a členov senátu JUDr. Jána Škvarku a JUDr. Drahomíry Mikulajovej, v právnej veci žalobcu: V.. B. C., nar. XX.XX.XXXX, bytom I. X, XXX XX Y., zast. advokátom Pirč, s. r. o., Y.. T. XX, XXX XX Y., proti žalovanému: Úrad priemyselného vlastníctva SR, Jána Švermu 43, 974 04 Banská Bystrica, za účasti ďalšieho účastníka: INFOCAR, a. s., so sídlom Račianska 30/A, 831 02 Bratislava, zast. V.. M. C., C. XX, XXX XX V. C. S., o preskúmanie zákonnosti rozhodnutia žalovaného č. PP 598-94/P278971 II/149-2012 zo dňa 17.12.2012, vo veci opravy záhlavia rozsudku Krajského súdu v Banskej Bystrici sp. zn.: 23S/34/2013-124 zo dňa 15.5.2013, takto r o z h o d o l : Súd opravuje záhlavie rozsudku Krajského súdu v Banskej Bystrici sp. zn.: 23S/34/2013 v časti čísla rozhodnutia žalovaného zo dňa 17.12.2012 - PP 598-94/P278971 II/49-2012 tak, že záhlavie rozsudku v tejto časti správne znie rozhodnutie žalovaného č. PP 598-94/P278971 II/149-2012. o d ô v o d n e n i e : Krajský súd rozsudkom sp. zn.: 23S/34/2013-124 zo dňa 15.5.2013 rozhodol o zamietnutí žaloby žalobcu. Žalobcovi náhradu trov konania nepriznal. V tretom výroku uviedol, že pribratý účastník nemá právo na náhradu trov konania. Podľa § 246c ods. 1 zákona č. 99/1963 Zb. Občiansky súdny poriadok v znení neskorších predpisov (ďalej len „O.s.p.“) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Opravný prostriedok je prípustný, len ak je to ustanovené v tejto časti. Proti rozhodnutiu Najvyššieho súdu Slovenskej republiky opravný prostriedok nie je prípustný. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. Podľa § 157 ods.1 O.s.p. v písomnom vyhotovení rozsudku sa po slovách "V mene Slovenskej republiky" uvedie označenie súdu, mená a priezviská sudcov a prísediacich, presné označenie účastníkov a ich zástupcov, účasť prokurátora, označenie prejednávanej veci, znenie výroku, odôvodnenie, poučenie o lehote na podanie odvolania a náležitostiach odvolania podľa § 205 ods. 1 a 2, poučenie o možnosti výkonu rozhodnutia a deň a miesto vyhlásenia. Pretože krajský súd pri vydávaní rozsudku sp. zn.: 23S/34/2013-124 zo dňa 15.5.2013 nesprávne v jeho záhlaví uviedol číslo rozhodnutia žalovaného PP 598-94/P278971 II/49-2012 zo dňa 17.12.2012 túto zrejmú nesprávnosť, ktorá nastala pri vyhotovovaní rozsudku odstránil vydaním opravného uznesenia so správnymi údajmi. Krajský súd opravil záhlavie rozsudku sp. zn.: 23S/34/2013-124 zo dňa 15.5.2013 tak, že správne uviedol rozhodnutie žalovaného č. PP 598-94/P278971 II/149-2012 zo dňa 17.12.2012. Vzhľadom na vyššie uvedené krajský súd rozhodol tak, ako je uvedené vo výrokovej časti tohto uznesenia. Rozhodnutie bolo prijaté senátom Krajského súdu v Banskej Bystrici jednomyseľne, t.j. pomerom hlasov 3:0. Rozhodnutie bolo prijaté senátom Krajského súdu v Banskej Bystrici jednomyseľne, t.j. pomerom hlasov 3:0. Poučenie: Proti tomuto uzneseniu nie je prípustné odvolanie.

